**Център за обществена подкрепа**

Центърът за обществена подкрепа (ЦОП) е комплекс от социални услуги, предназначени за деца и семейства с цел предотвратяване на изоставянето на децата и настаняването им в специализирани институции, превенция на насилието и отпадане от училище, деинституализация и реинтеграция на деца, oбучение в самостоятелен живот и социална интеграция на деца от институции, консултиране и подкрепа на семейства в риск, оценяване, обучение и подкрепа на приемни родители и осиновители, консултиране и подкрепа на деца с поведенчески проблеми и прояви.

**Услуги по превенция на изоставянето на деца и настаняването им в специализирани институции**

Работа със семейства с цел ранна превенция на рискове, във връзка със затруднено социално включване на семействата, придружаване и посредничество при взаимодействие с различни институции, медиирани срещи между родители / родители и деца, реализиране на групови програми, кампании, информационни срещи, мобилна социална работа, информиране и достъп до социални услуги и социални помощи.

**Услуги, подпомагащи работата по реинтеграция на деца, настанени в институции**

Целта на услугата е да се осигури връщането на децата, настанени в специализирани интитуции в семейна среда, която е безопасна и подходяща за развитието им. Дейностите са насочени към детето и неговото семейство, и се осъществяват както в периода на подготовка за реинтеграция, така и в периода на слединтеграционно наблюдение.

**Подкрепа и консултиране на семейства от общността.**

Услугата цели развитие на родителските способности и умения, мобилизиране на вътрешните ресурси за справяне с трудностите при отглеждане и възпитание на децата.Работи се активно в общността с цел осигуряване на ефективен достъп на високорискови общности до всички предлагани форми на съдействие и подкрепа, осъществяване на превантивни дейности сред децата и семействата и ангажиране на широката общественост при реализирането на услугите и дейностите по закрила на детето.

**Превенция на отпадането от училище. Работа с деца, отпаднали или в риск от отпадане от училище, или техните семейства.**

Услугите в това направление имат за цел да намалят броя на отпадащите от училище деца и млади хора, като повишат мотивацията и създадат положителна нагласа към училището и учебния процес.

**Психосоциално консултиране**

Чрез психологическо консултиране се цели развитие на умения за себеразбиране и адекватна самооценка, формиране на увереност и личностен растеж, пълноценно осмисляне на свободното време чрез развитие на самопознанието, развитие на умения за жизнено планиране.

**Приемна грижа**

Предоставяне на услугата „Приемна грижа” – подбор, обучение, оценка и подкрепа на приемните родители и настанените деца; провеждане на групови програми с приемни родители.

**Осиновяване**

Фасилитиране и подпомагане процеса на осиновяване, информиране, консултиране, обучение на кандидат-осиновители, подкрепа на децата и осиновителите в процеса на напасване и в след-осиновителния период.